CASTOREUM. 


DISSERTATIO  IAAIJGIJRAEIS , 

QUAM 

annuente 

INCLYTA  FACULTATE  MEDICA 

CONSENSU  ET  AUCTORITATE 

magnifici  domini 

PRAESIDIS  ET  DIRECTORIS, 

SPECTABILIS  D.  DECANI, 

NEC  NON 

* CLARISSIMORUM 

DOMINORUM  PROFESSORUM 

IN 

ALMA  AC  CELEBERRIMA  SCIENT.  UNIVERSITATE  PESTANA 

PRO 

OBTINENDIS 

SUMMIS  IN  MEDICINA  HONORIBUS 


SCRIPSIT 


HUNGARUS  PESTIENSIS. 


♦ 

Theses  adnexae  defendentur  in  Palatio  Universitatis 
minori  Anno  1840. 


PE  ST  I NI,  1840. 

Typis  Trattner-Karolyian is. 


v 8 

li  Ji*  Jit?  1 t *■  ii 


nmilAO  i: 

■"  '»  > • 

T* '/  ■ »//.',  . • 

' 

:r:.  * " ■ . !•  • ••  : - 

I 

r<)T.K-iHH  TM  ir  ‘ * .•  >i*l 
, .•  . • • v 


, A > * 


. 

,-v 

• i 

. y/ i'  ■ i V: • ' r;  * ■ •/.  r.t' 

. • \-«>H  i i . *•/:  tf;  'r  ' 

r . /iifloa. 

\-v>;  , 


h < .|»  '•  • ' «I  i 1 i ’ ' 

, i > i'  i 


t 


NOBILI 


SPECTABILI  DOMINO 

JOANNI GAL 

x * * **  * > Vr. 

) * * ' ' 1 

INCLYT.  COMITATUUM  PKST , PIUS  ET  \s6lT  UNIT.  ARCHIAARIO 
ET  PROCUKATOKIAE  PRAKSIDI,  NEC  NON  EORUNDEM  INCLYT.  COMITA- 
TUUM, PROUT  ET  COMITATUS  STRIGONIENSIS  TABULAE  JUDICIARIAE 


ASSESSORI. 

'*/.  i. r 


VIRO 


HUMANITATE, 

INDUSTRIA,  ET  SINCERITATIS  STUDIO 

INSIGNI, 

Affini  suo 

IN 

PROFUNDAE  VENERATIONIS  PIGNUS 
has  pagellas 

VOVET 


f 


Auctor. 


* /■>  giiol*  ) <n  ♦•o-.i  ' • ; r»i.ni?  A i .,rn  ••  j ;o*. 

.oiuiniii  io  ,h\;  ,ni:.;ooia 
o.o  »:  .v’  i -q£  JuifTifroDO  r. 

( j ; r > ifjUP 

Ph  y s io  grapliia. 

Castoreum  animale  productum  respectu  pharmaco- 
logico  praestans  desumitur  a Castore  Fiber  L.  ani- 
mali in  classe  Mammalium  locum-  occupante  inter  Glires 
e familia  Palmipedum , e genere  Castorinorum,  qui  de- 
git in  Asia  septentrionali,  oris  Europae  septentrionali- 
bus, in  Russia,  Polonia,  Germania,  Gallia,  inprimis 
in  America  meridionali,  in  societatibus  saepe  magnis  ad 
littora  maris  lluviorumque.  Ob  industriam,  et  artem, 
qua  sua  sibi  domicilia  struit,  ob  pellis  pulchritudinem, 
et  medicamentum  tandem,  quod  largitur,  celebris. 

Character  zoologicus:  corpus  Castoris  est  tres 
usque  quatuor  pedes  altum,  duos  usque  tres  pedes 
longum,  splendente,  castaneo  — brunea,  vel  nigra, 
imo  alba  quoque  brevibus  densis,  aut  longis  tenuibus 
pilis  obsessa  pelle  provisum,  capite  quadrangulari  prae- 
ditum, os  dentibus  longis,  forficiformo  collocatis  in- 
structum incisores  duos,  molares  in  utraque  mandibula 
quatuor  gerens.  Digiti  extremitatum  anteriorum  bre- 
ves separati,  unquibus  fortibus  instructi,  extremitatum 
posteriorum  longiores  , membrana  natatoria  iuncti. 
Cauda  unius  pedis  longitudinem  vix  superans  ovalem 
habet  formam  squammis  praedita.  In  utroque  sexu  in 
ventre  inter  anum  et  genitalia  notantur  folliculi  utrin- 
que  duplices,  quorum  posteriores  magnitudinem  ovi 
gallinacei  adaequantes  peculiari  molli  inquinante,  ast 
non  pingui  substantia  nomine  Castorei  insignita  re- 
pleti, in  anterioribus  massa  pinguis,  axungia  Castorei 
continetur.  — Exhihet  autem  Castoreum  substantiam 

consistentiae  sebaceae  odoris  fragrantis,  ingrati,  sa- 
poris amari,  subacris:  recens  coloris  ex  albo  aurantii, 
siccatum  fusci,  et  friabile. 

Duae  in  quaestu  occurrunt  Species  Castorei , 
quarum 

I- ma  et  pretiosissima  est  Castoreum  Sibiricum, 
vel  Moscoviticum  e Russia,  Polonia , Borussia,  et  Ger- 
mania advectum , continetur  folliculo  conoideo , vesi- 
culae felleae  analogo,  parum  adplanato,  tuberoso, 
fusco,  magnitudinis  ovi  gallinacei,  ponderis  trium  us- 
que quinque  unciarum;  in  medio  cavitate  notato,  (cha- 
racter maxime  distinctivus) : ab  extiis  dura  in  plures 
lamellas  separabili  membrana  obducto,  ab  intus  textu 
celluloso  interbito,  ubi  Castoreum  cum  cellulis  con- 
cretum secernitur,  quod  in  statu  recenti  coloris  est 
flavescentis , consistentiae  sebaceae  inquinans  non  pin- 
gue ; exsiccatum  vero  colorem  dbscure  fuscum  induens 
friabile , odoris  perquam  nauseosi , saporis  stiptici 
amaro  — aromatici.  Magno  admodum  venit  pretio. 

II- da  Species,  multo  vilior  est  Castoreum Angli- 
canum , s.  Canadense  ex  America  septentrionali , Ca- 
nada  allatum.  Folliculi  huius  sunt  oblongi,  corrugati, 
magnitudinis  multo  minoris:  ab  extus  membrana  tene- 
riori, ab  intus  textu  celluloso  multo  subtiliori  obducti, 
excavatione  intermedia  penitus  deficiente,  coloris  fusci 
in  nigrescentem  declinantis.  Castoreum  ipsum  lucidius 
tinctum,  magis  bruneo-flavum  in  aurantiacum  vergens, 
debiliori  ammoniacali  odore,  saporeque  insignitur.  Pre- 
tium illius  multo  vilius  'efcstat. 

Propter  diversitatem  contenti  folliculorum  Casto- 
reum Canadense  generatim  pro  artefacto  habebatur : 
secundum  analyses  recenliores  chcmicas  mimine  con- 
firmatum; sed  potius  minus  resinosae  Castorei  Angli- 
cani  naturae  diversitas  ab  alimentis,  situ  geographi- 
co, et  climate  dependet.  Nihilominus  tamen,  licet 
Castoreum  Anglicanum  Sibirico  postponendum,  genui- 

num  resinosum  Castoreum  continentes  Canadenscs  dan- 
tur folliculi  pro  usu  therapeutico  ob  pretium  multo 
vilius  minime  rejiciendum. 

Character  distinctivus  principalis  utriusque  spe- 
ciei secundum  Pereira  collocatur  in  sequentibus:  In- 
jecto C.  Canadensis  frustillo  in  acidum  salis  dilutum , 
nulla  manifesta  oboritur  reactio,  cum  e contra  C.  8i- 
birici  impositione  in  idem  acidum  effervescentia  similis 
illi , quae  per  marmor  injectum  elicitur , observetur , 
maiori  Carbonatis  calcis  quantitati  adseribenda.  — Sol- 
vitur aqua , huic  saporem  coloremque  impertiens,  quiete 
rursus  ab  aqua  separandum.  Spiritus  vini  tenuis  prae- 
cipue Kali  impraegnatus ; Ammonium , et  Spiritus  ae- 
theris nitrici  partes  efficaces  omnes  extrahunt.  Destil- 
latio aquam  odoram  praebet. 

Castoreum  Canadense  saepenumero  arte  confici- 
tur e Gununi  ammoniaco,  Galbano,  et  parva  ipsius 
Castorei  quantitate,  qua  Capreolorum  sacculi  scrotales 
infarciuntur.  Fraudem  hanc  distinguunt  sacculorum  par- 
vitas, figura  oblonga,  colqj-  niger,  odoris  debilitas, 
textus  cellulosi,  et  cavitatis  in  medio  absentia. 

Relatio  Cliemica. 

Specie,  Castorei  utraque  multiplici  subiecta"ana- 
lysi  chemicae  virtutem  Castoreum  principalem  suam 
materiae  resinosae  Ammonio  iunctae,  et  subtili  oleo 
aelhereo  tribuere  debet;  his  iisdem  in  C.  Canadensi 
minori  quantitate,  et*  multae  cellulosae  iunctis  depre- 
hensis. 

Partes  enim  constitutivae  Castorei  Moscovitici 
iuxta  analysim  chemicam  Bohnii  detectae  sunt  se- 
quentes : 

1.)  Oleum  aethereum  (100  partibus  34  partes 
largientibus)  albo-flavescens , pingue  glutinans,  odoris 

ihi  Moschi  analogi,  saporis  acris  diu  persistentis, 
amari,  aqua  levius,  aqua  destillata  ex  parte,  alcohole 
perfecte  solubile.  2.)  Materia  adipocerea  cum  substan- 
tia resinosa.  3.)  Carbonas  calcis.  4.)  Substantia  cel- 
lularis. 

PJaf filis  Carbonatem  calcis  pro  distinctissimo  Ca- 
storei genuini  declarat  signo  Bouillon , Lagrange , 
et  Laugier  invenerant  adhuc  acidum  Benzoicum,  prin- 
cipium tingens  ruffescens , Ammonium,  et  parva  quan- 
titate ferrum.  Bizio  chemice  eduxit  propriam  in  albo- 
flavescentes  crystallisandam  aoiculas , Castoreum  parum 
redolentem,  in  aethere  perfecte  solubilem,  nec  acide, 
nec  alcaline  reagentem  substantiam , cui  Castorini  no- 
men tribuit,  quae  cum  acido  nitrico  tractata  proprium 
acidum,  Castorinicum , largitur,  aleohole  fervido,  et 
aethere  solubile. 

Castorei  Canadensis  constituentia  principia  secun- 
dum analysim  chemicam  Brandesii  sunt : 

1.)  Oleum  aether  eum  (1000  partes  saltem  10,0 
dant)  dilute  flavescens  odoris  castorini  fragrantis , aqua 
gravius  in  eadem  solubile.  2.)  Castorinum.  3.)  Ca- 
storinum  cum  Carbonate  calcis.  4.)  Substantia  casto- 
reo-resinosa , brunea,  odoris  illi  Castorei  analogi  de- 
bilis , nullius  initio  saporis,  tardius  amarescentis,  acris, 
in  aethere  et  aleohole  rectificatissimo  solubile  rema- 
* nentibus  in  posteriore  albis  prisinaticis  minimis  cry- 
stallis. 5.)  Substantia  osmazomo  analoga , albumen, 
mu6us  animalis.  6.)  Carbonas  Ammoniae.  7.)  Substan- 
tia cutanea  Cum  diversis  salibus ;.phosphas  calcis  cum 
natro. 

Analysi  secundum  Brandes  rccentiori  Castoreum 
Sibiricnm  combinando  cum  Canadensi  in  genere  maior 
quantitas  partium  eflicacium,  es.scntialemve  differentiam 
non  in  qualitate,  sed  in  quantitate  partium  constitu- 
tivarum collocatam  esse  innotuit. 

Virtus  pharmaco ilyiiaiiiica. 

• ••  '•  . nubili;»::  *ft  . : i.tjivii  hwj.-vmki 

Remedium  istud  iam  antiquissimis  notum  Graecis 
medicis  principalem  virtutem  omnino  huic  odorem  sa- 
poremque  concentranti  Oleo  aethereo  j-n.  acceptis  re- 
ferre debet,  quod  tam  larga  quantitate  largitur  (vide 
principia  constitutiva).  Secundum  pericula  JV.  Ale- 
xander, et  Jorgii , quorum  prior  duas  drachmas, 
posterior  unum  scrupulum  Castorei  exprobandae  illius  in 
organismo  sano  virtutis  gratia  consumsere , indifferens 
se  exhibuit , nullam  praeter  -crebriores  ructus  exserens 
efficaciam,  quamobrem  Jorg  Castoreum  qua  remedium 
e pharmmopaeis  penitus  eliminandum  esse  censuit.  At- 
tamen quis  peritorum  medicorum  practicorum,  quibus 
pluribus  excellens  antispasmodica  Castorei  virtus  nota 
est  casibus,  huic  asserto  aequo  animo  consentiet?  Cum 
copiosa  dentur  pharmaca  quae  in  sanis  nulla  in  oculos 
incidente  stipata  reactione,  in  morbis  procul  dubio  prae- 
stantissimis  therapeuticis  inserviunt  remediis.  — L. 
Sachs ius  autem  qua  specifieo  tantum  odoramento  pro 
statu  systematis  nervosi  organorum  olfactus  alienato, 
Castoreo  in  Pharmacologia  volatilissime  stimulanti  reme- 
dio concesserat  locum. 

Castoreum  itaque  in  universum  systema  nervosum 
generatim  non  tam  intense  agens  virtutem  suam  vix  non 
exclusive  ad  systema  ganglio  sum  organorum  abdo- 
minalium relegat,  partim  erelhisticam  in  atonia  loca- 
tam huius  sphaerae  irritabilitatem  et  scnsibililatcin  se- 
dans, partim  quantitative  perversam  vitalitatem  abdo- 
minalium, inprimis  systematis  uterini  nervorum  exae- 
quans. Se  habet  itaque  in  utraque  relatione  ad  Asam 
foetidam , eadem  efficacia  stipatam,  uti  Ammoniurn 
ad  Moschum;  hoc  est:  vera  illa  vitam  nervorum  ro- 
borante , energiam  internam  excitante  proprietate 
destituitur,  qua  Asa  foetida,  et  Moschus,  illa  in  syni- 


pathicorum,  hic  in  cerebralium  nervorum  systemate 
antecellunt.  Alioquin  Castoreum  dosi  saltem  magna 
energiam  irritabilitatis , nominatim : organorum  circula- 
tionis excitat dosibus  vero  consuetim  exhibitis  parum 
efficaciae  in  lucem  prodit.  Maxime  characteristica  au- 
tem ad  organa  muliebria  gaudet  relatione : sexui  se- 
quiori  in  genere  melius  conducens , quam  virili.  Sy- 
stema praeterea  vasorum  in  organis  abdominalihus  ma- 
gis excitat,  ac  Moschus.  Hinc  usu  illius  in  statu  in- 
flammatorio, plcthorico  cum  propensione  ad  haemorr- 
hagias  et  congestiones  miilime  oonveniente , in  adyna- 
mia  systematis  nervosi  organorum  abdominalium  alie- 
nata Castoreum  praeclarum  nullo  alio  commutandum 
exhibet  remedium. 

Antiquiores  medici,  uti : Tralles , Bonn  Castoreo 
virtutem  pharmaci  Opium  corrigentis  adscribebant. 
Observante  G.  A.  Richter  Hystericis  et  Hypochon- 
driacis male . plerumque  inserviens  Opium  in  connubio 
cum  Castoreo  multo  magis  complacuisse , imo  anti-spa- 
sticain  virtutem  alacrius  manifestasse;  phaenomenon  hoc 
inde  explicatum  habere  videtur,  quod  Opium  ad  reli- 
quorum Narcoticorum  similitudinem  irritabilitatis  in  pri- 
mis activitati,  facultative  motrici  systematis  nervosi  ple- 
xuum abdominalium  stimulum  addens  relativum  huius 
sphaerae  super  sensibilitatem  praepondium  exserat  eo 
magis,  cum  Hystericarum  et  Hypochondriacorum  sensi- 
bilitas  habitualiter  alienatam  praebeat  adfectionom,  Ca- 
storeum e contra  hanc  sensibilitatem  quantitative  in  acti- 
vitatem ponens , qualitativeque  regendo  illud  noxium 
praepondium  deprimit. 

Est  proin  Castorouin  unum  c praestantissimis  Re- 
mediis Nervinis  vo/ utiliter  stimulantibus , quod, 
absque  exaltationo  systematis  vasorum,  inordinate  ex- 
cedentem, ex  atonia  ercthistica  provenientem  nervorum 
activitatem  sopit,  domatque.  Subiectis  sensibilioribus, 
et  morbis  spasticis  maxime  conveniens,  ut  quod  a natura 

animali  minus  alienum  organismo  etiam  humano  sti- 
mulum adplicat  mitiorem. 

Castoreum  communiter  iidem  exposcunt  morbi , in 
quibus  Moschus  indicatus  est,  licet  peculiari  huius  vo- 
latiliter  stimulante,  energiam  sensibilitatis  systematis  in 
primis  cerebralis  excitante  virtute  destituatur,  morbose- 
que  agentium  pectoralium , et  abdominalium  nervorum 
alienationem  potius , quam  incitationem  in  perversa  ner- 
vorum vitalitate  ab  utero  proveniente  radicatam  inducit. 
Maiorem  exserit  Castoreum  in  morbosa  systematis  hae- 
matophori  irritabilitate  efficaciam.  Castoreum  itaque  in- 
dicatur frequentissime  in  sequentibus  morborum  syste- 
matis nervosi  formis : 

hi  febribus  nervosis , dum  nervosus  status  cur- 
riculum suum  inchoat,  in  connubio  cum  Valeriana  sil- 
vestri , et  Ammonio.  In  febribus  typhosis  a Castoreo 
ob  virtutem  volatiliter  stimulantem  debilem  parum  ex- 
spectandum, nisi  vehementibus  abdominalibus  spasmis 
his  complicatis. 

In  Neurosibus  abdominalibus , quae  praecipuum 
efficaciae  Castorei  constituunt  forum.  — Casus  se  sistunt 
frequentes  febrium  gastricarum  cum  spasmis  ventriculi 
convulsivis  in  sequelam  largae  materiae  biliosae  evacua- 
tionis Castoreo  cum  acido  carbonico  iuncto  forma  pul- 
veris aerophori  cito  cedentes.  In  morbis  febrilibus , si 
praesente  cardialgia  ab  emetico  indicato  reactionem  for- 
tem , et  perversam  timemus,  optimo  efiectu  huic  Casto- 
reum iungi  tur. 

Virtus  Castorei  in  spasmodicis  insultibus  chro- 
nicis luculentissime  in  oculos  incidit,  sub  qualibus  cir- 
cumstantiis , tonicis  exclusis , contra  clonicas  ex  abdo- 
mine, et  genitalibus  originem  ducentes  adfectioncs 
spasmodicas  inservit.  Eminet  itaque 

In  Hysteria , in  qua  proprii  specifici,  et  omnium 
Antihystericorum  efficacissimi  remedii  nomine  donari 
meretur.  Spasmis  hystericis  solo  jam  odore  saepe  nur 

mero  sopiendis.  Interim  saltem  pure  dynamicum,  cum 
morbosa  in  abdomine  vegetatione  coniunctum,  perdu- 
rante charactere  donatum  profligare  valet  malum.  Ni- 
hilominus tamen  qua  palliativum  tantum  remedium  ve- 
hementes delens  spasmos  contra  reiteratum  illorum  in- 
sultum non  munit.  — • Spasmodicis  ab  exorbitantia  in- 
stinctus sexualis  provenientibus  adfectionibus  magis  con- 
venit; praesertim  si  Hysteria  abdominalium  spasmorum 
fcrma  e systemate  uterino  orditur,  uti:  apud  Colicam 
uterinam,  nodum  hystericum,  anomaliam  menstruatio- 
nis, hysteriam  libidinosam,  furorem  uterinum. — Cedunt 
quoque  Castoreo  in  sensibilitate  systematis  nervosi  or- 
ganorum sensuum  morbose  exaltata,  Coenestbesique 
perversa  fundatae  adfectiones  hystericae,  uti:  vertigo 
hysterica , leipothymiae,  clavus  hystericus;  porro  fixi 
abdominis  stimuli  cum  exorbitante  systematis  nervosi 
sensibilitate  in  connubio  cum  remediis  solventibus. 

Licet  plerisque  Hystericis  remedium  gratum,  ali- 
qua tamen,  ut  videtur,  nequaquam  tenera,  sensilia, 
organismo  ad  phlogosim  prono  praedita,  laxa  individua 
eiusdem  adplicationem  minime  perferunt.  — Cum  expe- 
rientia constet,  in  Hysteria  combinationem  plurium  an- 
tispasmodicorum  optime  conducere,  Castoreum  solum 
nusquam  exhibetur , sed  pro  diverso  statu  systematis 
nerVosi , et  haemalophori  diversis  coniunctum  aliis  phar- 
maci^; sic:  praesente  crethismo  systematis  haemalo- 
phori cum  Nitro,  Cremore  tartari ; ad  obtinendum  lon- 
giori durantem  mora  eflectum , et  resolutionem  indu- 
cendam cum  gummiresinis  foetidis,  Valeriana;  in  no- 
tabili systematis  nervosi  adynamia  cum  Moscho,  Oleis 
aethereis,  praeparatis  Ammoniae,  Aethere;  praedomi- 
nante  aciditate  cum  remediis  absorbentibus ; in  exorbi- 
tantia systematis  nervorum  cum  Opio ; apud  hystericos 
habituales  spasmorum  insultus  cum  floribus  Zinci,  Vis- 
mutho  maximo  propinatur  fructu.  — /I/pochondrismns 
ob  materialem  magis  formam  minorem  experitur  cfle- 

etum,  exceptis  diversis  in  adynamia  systematis  nervo- 
rum abdominalium  erethistica  locatis  adfectionibus  spas- 
modicis ; ast  phaenomenis  his  recensitis  hystericam  in- 
duentibus formam  maior  exspectanda  est  efficacia. 

Haemorrhagiae  spasticae  campum  exprobandae 
Castorei  virtutis  exhibent  tunc  quoque,  si  orgasmus 
systematis  vasorum  e nervoso  ercthismo  oriundus  prac- 
\ sens  est , eo  magis,  quo  huic  clarius  abdominales  spas- 
mi coniuncti  sunt:  In  Melaena  cum  spasmodica  abdo- 
minis obstructione  in  connubio  cum  Asa  foetida  utile  se 
exhibuit.  Uti  in  haemorrhoidalibus  adfectionibus , 
in  fluentibus  et  suppressis  haemorrhoidibus,  in  blennor- 
rhagiis  in  plethora,  et  congestionibus  versus  has  par- 
tes minus,  quam  in  systematis  gangliosi  organorum  ab- 
dominalium spasmis  radicatis.  Apud  Metrorrhagias 
quoque  spasmodicas  excellit  cum  Opio  coniunctum.  Sic 
in  aliis  organorum  abdominalium  spasmis  laudatur. 
Kerksig  Cardialgiae  pure  nervosae  aeque  cum  Opio 
opposuit:  in  Singultu  spastico  suo  quoque  est  loco. 
Utilis  se  perhibuit  Castorei  adplicatio  tum  apud  spasmos 
nervos  systematis  uterini  infestantes  cum  extractis  sa- 
ponatis,  et  solventibus  salibus  mediis,  cum  apud  hy- 
stericum et  hypochondriaaum  Asthma  cum  liquore 
anodyno  min.  Hoflmanni.  Spasmodici  arthriticorum  do- 
lores organorum  digestionis  saepe  numero  Castoreo 
cedunt. 

In  Epilepsia  Thouvenel  adhibuit  dosibus  magnis 
a dr.  sem.  usque  une.  semis  propinatis.  Spasmi  ex  ano- 
malia catamenialis,  et  lochiorum  fluxus  provenientes 
sic  convulsiones  gravidarum,  parturientium , et  puerpe- 
rarum optime  usu  Castorei  profligantur.  — In  Catalepsi, 
cum  haec  plerumque  hystericae  sit  naturae,  partim  ad 
tollendum  insultum,  partim  cum  Ionicis  ad  curam  radi— 
calem  aliquid  sperare  licet.  — In  Paralysi  contra  re- 
manentem , post  insultum  apoplecticum , statum  spas- 
ticum, et  hyperethismum  systematis  nervosi,  fortiori- 

bus  Antispasmodicis  ob  timendam  versus  encephalon, 
congestionem  contraindicatis,  Castoreum  saepe  se  exhi- 
buit celebre.  Lentin  quoque  in  congestionibus  versus 
uterum  gravidarum  activis,  et  hine  provenientibus  il- 
lius spasmis  qua  prophyladici  contra  abortum 
efficaciam  Castorei  magnam  se  vidisse  asserit. 

Modus  triplicationis. 

Capacitas  organismi  adpropriandi,  Receptivitasve 
vitae  sensiferae  erga  Castorei  actionem  a priori  erui 
vix  valet,  hinc  tam  dissentientes  Auctorum  circa  Dosim 
opiniones,  indeque  explicatur,  quomodo  sive  magna, 
sive  parva  Dosis  eodem  saepe  est  stipata  effectu.  In- 
terim  satius  est  ca  Dosi  inchoare , qualem  casus  speci- 
alis exposcere  videtur,  non  vero  ad  analogiam  medica- 
minum aliorum  efficacium  eventum  quoque  sinistrum  in 
ducere  valentium ; ut  a minimis  incipiatur.  — Datur  vero 
ntegra  Castorei  substantia  a granis  5 — lOp.  d.  — for- 
ma pulveris  a scrup.  sem.  — unum  pim  mychthemero, 
cum  Castoreum  tam  aqua , quam  alcohole  perfecte  non 
solvatur,  — v.  forma  pilularum , si  actio  lenta  requi- 
ritur in  connubio  cum  gummiresinis.’  Boli , Electuari- 
que  forma  accomoda  non  est.  Potest  etiam  ope  muci- 
laginis  in  aqua  suspendi , et  -sub  hac  forma  per  clysma 
adplieari. 

Praeparata  in  omnibus  illis  adhibentur  casibus , 
in  quibus  Castoreum  indicatum  forma  pulveris  exhiberi 
nequit,  vel  cum  aliis  pharmacis  volatilibus  coniungen- 
dum , suntque  iuxta  Pharmacopaeas  diversas  diversa: 

1.}  Tinctura  Castorei  spirituosa , vel  vulga- 
ris , iuxta  Ph.  aust.  bav.  bor.  paratur  Cast.  une  2 cum 
alcohole  rectificatissimo  leni  igne  digerendo , brunea , 
odoris  et  saporis  castorini  fragrantis.  Exhibentur  20 — 
60  guttae. 

2.)  Tinctura  Castorei  aether  ea , iuxta  Ph.  sax. 
bor.  e Cast.  unc.  1 cum  Spir.  aeth.  sulf.  per  octiduum 
digestione  obtinetur , fusca  saporis  priore  amoenioris. 
Dosis  a 10 — 20  gutt.  adscendit.  Richter  in  Amaurosi 
partes  aequales  Tinct.  huius  et  spir.  sal.  ammon.  pro  inun- 
ctione in  palpebram  superiorem , regionemque  orbita- 
lem bono  successu  adhibuit. 

3/)  Tinctura  Cast.  composita , s.  Elixirtum 
antih ystericum , foetidum , uterinum.  Secundum  Ph. 
edinb  Castor,  or.  unc.  1 Asae  unc.  sem.  Ammon.  spir.  vini 
lib.  1 per  triduum  digerendo,  et  colando  conficitur; 
iuxta  Ph.  antiq.  Opium  quoque  continens.  Remedium 
antihystericum  efficax  contra  cardialgiam,  colicam  flatu- 
lentum  a dr.  1 — unc.  sem.  p.  d.  propinandum. 

4.3  Aqua  Cast.  vinosa.  Ph.  han.  parat  fol.  Rutae 
sicc.  part.  6 cum  vini  acidi  part.  7 2 perfundendo , per 
24  hos.  macerando,  postea  aquae  part.  72  infusis, 
totidem  part.  inde  destillando , pro  Antihyslerico  praes- 
tanti, Tineturisve  amoeniori  habetur,  remedio,  analysi 
Bonnii  chemicae  superstructa,  qui  solutionem  Cast. 
aquosam  cum  addito  pauxillo  spir.  vini  fragranti,  Tinc- 
turasque antecellente  odore  praeditam  omnibus  aiiis 
anteponit  praeparatis,  imo  super  Cast.  destillatam  aquam 
efficacem  declarat. 

5.3  Troschisci  Castorei  iuxta  Ph.  aust.  parati  c 
Cast.  dr.  2 Sacchari  une.  4,  macilagine  gummi  Traga- 
gant.  ea  quantitate,  ut  massa  in  trochiscos  gr.  3. 
redigi  possit. 

6.3  Oleum  Cast.  aether  eum , alboflavum,  leve 
pingue  odoris  fragrantis,  saporis  amaro  acris;  secun- 
dum Bonn  casu  magnae  exoptandae  efficaciae  in  apo- 
plcxiis  , animi  deliquiis,  statu  soporoso , imo  qua  re- 
medium odorum  aliis  praeferendum:  exagerato  venit 
pretio. 

Externe  Castorum  remedio  odoro,  aut  clysma- 
tibus  antispasmodicis  e Cast.  dr.  sem  — i in  infuso 

Chamomillae,  v.  Valerianae  inservit.  — Unguentum 
ob  pretium  insigne  raro  praescribendum. 


Theses. 

' Cy  ' »•  / 

1.  Homini  cibus  mixtus  ex  utroque  regno  optime  convenit. 

2.  Hydrophobia  canum  ab  aliis  eorum  morbis  aegre 

distinguitur , et  praecipuam  causam  in  defectu  oc- 
casionis instinctum  sexualem  exerendi  habet. 

3.  Quaedam  contagia  semel  exantlata  in  eodem  indi- 

viduo amplius  recurrere  nequeunt. 

4.  Conceptionis  nulla  dantur  signa  vera. 

5.  Morbi  et  animalia  domestica  et  homines  in  Hunga- 

ria  minus  infestarent,  si  et  plures  Medici  in  quo- 
libet Comitatu  publice  fungerentur,  et  illi,  qui 
funguntur , majorem  haberent  auctoritatem  in  ne- 
gotiis medicis. 

6.  Conservat  .usus  oblectaminum , valetudinem  pervertit 

abusus. 

7.  Monogamia  homini  maxime  convenit. 

8.  Cataractae  maturae  sanatio  in  sola  magistri  dexteri- 

tate reponitur. 


